Suchinthana/ta-wikipedia huggingface dataset:
உயர்ந்த உள்ளம்

உயர்ந்த உள்ளம் (Uyarndha Ullam) 1985 ஆம் ஆண்டில் வெளிவந்த தமிழ்த் திரைப்படம். எஸ். பி. முத்துராமனின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா மற்றும் பலர் நடித்திருந்தனர். வாலி, வைரமுத்து ஆகியோரின் பாடல்களுக்கு இளையராஜா இசையமைத்திருந்தார். பஞ்சு அருணாசலம் கதை, திரைக்கதை, வசனம் எழுதியிருந்தார்.

கதை 

ஆனந்த் மிகப்பெரிய பணக்காரர். கவலையே தெரியாமல், குடிப்பது, சீட்டாடுவது, நண்பர்களுக்கு உதவுவது என்றிருப்பார் ஆனந்த். அவரின் இரக்க குணத்தையும் ஏமாளித்தனத்தையும் புரிந்துகொண்டு, அவரிடம் வேலையாளாகவும் நண்பனாகவும் மாறி, அவரிடம் இருந்து பணத்தை அபகரிப்பார் செல்வம். செலவுக்கு மேல் செலவு செய்து வந்ததாலும் நண்பர்களிடம் சீட்டாடி ஏமாந்ததாலும் ஓட்டாண்டியாகிவிடுவார் ஆனந்த்.

இந்த நிலையில், வீட்டு வேலைக்காரர் நாகபிள்ளையின் உறவுப் பெண் கீதா மீது காதல். சொத்துகளை இழந்து, வீடு வாசலை இழந்து, நாகபிள்ளையின் குடிசையில் அடைக்கலமாவார். பின்னர், கீதாவின் உதவியுடன் ஆட்டோ ஓட்டுவார். தான் ஒரு பெண்ணை காதலிப்பதாகவும் அவளுக்கு புற்றுநோய் என்று சொல்லி ஆனந்திடம் பணம் பறித்திருப்பார் செல்வம். இறுதியில், அந்தப் பெண்ணை செல்வம் உடன் சேர்த்துவைப்பார், இந்த மோசமான உலகையும் புரிந்துகொள்வார், உள்ளத்தில் உயர்ந்து நிற்கும் ஆனந்தை எல்லோரும் வியந்து பாராட்டுவார்கள் என்பதுடன் நிறைவடைகிறது.

நடிகர்கள் 
 கமல்ஹாசன் - ஆனந்த் 
 அம்பிகா - கீதா 
 ராதாரவி - செல்வம்
 வி. கே. ராமசாமி - நாகபிள்ளை
 ஜனகராஜ் -  மணி 
 ஒய். ஜி. மகேந்திரன் 
 கோவை சரளா 
 மேஜர் சுந்தரராஜன்
 எஸ்.ஆர்.வீரராகவன்
 உசிலைமணி

பாடல்கள் 
இத்திரைப்படத்திற்கு இளையராஜா இசையமைத்திருந்தார்..

மேற்கோள்கள்

வெளி இணைப்புகள் 
 

1985 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
நகைச்சுவைத் தமிழ்த் திரைப்படங்கள்
எஸ். பி. முத்துராமன் இயக்கிய திரைப்படங்கள்
இளையராஜா இசையமைத்த திரைப்படங்கள்
கமல்ஹாசன் நடித்துள்ள திரைப்படங்கள்
அம்பிகா நடித்த திரைப்படங்கள்
ராதாரவி நடித்த திரைப்படங்கள்
வி. கே. ராமசாமி நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
ஜனகராஜ் நடித்த திரைப்படங்கள்
கோவை சரளா நடித்த திரைப்படங்கள்
அனல் காற்று (திரைப்படம்)

அனல் காற்று 1983  ஆம் ஆண்டில் வந்த தமிழ்த் திரைப்படமாகும். இயக்குநர் கோமல் சுவாமிநாதனின் இயக்கத்தில் வெளிவந்த இத்திரைப்படத்தில் ராஜேஷ், வனிதா மற்றும் பலர் நடித்துள்ளனர்.

இளையபாரதியின் பாடல்களுக்கு சங்கர், கணேஷ் இசையமைத்திருந்தனர்.

மேற்கோள்கள்

1983 தமிழ்த் திரைப்படங்கள்‎
டெல்லி கணேஷ் நடித்த திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
ராஜேஷ் நடித்த திரைப்படங்கள்
மார்த்தாண்ட வர்மா (திரைப்படம்)

இந்தக் கட்டுரை மலையாளத் திரைப்படம் பற்றியாகும், ஏனைய தகவல்களுக்கு மார்த்தாண்ட வர்மா என்ற பக்கம் பார்க்கவும்.

மார்த்தாண்ட வர்மா என்பது சி. வி. இராமன் பிள்ளையின் இதே தலைப்பிலான வரலாற்றுப் புதினத்தை அடிப்படையாகக் கொண்டு பி.வி.ராவு இயக்கி 1933-ல் வெளியான ஒரு பேசாத கருப்பு வெள்ளை மலையாளத் திரைப்படமாகும். மலையாளத் திரைப்படத் துறையில் வெளியான இரண்டாவது படம் மற்றும் ஒரு இலக்கியப் படைப்பை அடிப்படையாகக் கொண்ட முதல் திரைப்படம் இது.

கதைப் பின்னல்
சி. வி. இராமன் பிள்ளையின் மார்த்தாண்ட வர்மா நாவலை அடிப்படையாகக் கொண்ட கதை.

நடிப்பு
இத் திரைப்படத்தில் நடித்தவர்கள்:

 செய்தேவ் - மார்த்தாண்ட வர்மா
 எ.வி.பி மேனன் - அனந்த பத்மநாபன்
 வி. நாயிக் - பத்மநாபன் தம்பி
 பத்மினி - பாறுக் குட்டி
 தேவகி 
 வி. சி. குட்டி
 எச். வி. நாத்
 சுந்தரம் ஐயர்

வெளியீடு
இந்தத் திரைப்படம் வெளியிட்டபோது அக் காலகட்டத்தில் நாவலின் பதிப்பாளர் கமலாலயா புக் டிப்போவுடன் காப்புரிமை பிரச்சனையில் சிக்கி முதல் காட்சிக்குப் பிறகு இத்திரைப்படம் பின்வாங்கப்பட்டு கேரள திரைப்படத்துறையில் மற்றும் இலக்கிய பதிப்பகத் துறையில் முதலாவது காப்புரிமை வழக்கைப் பதிந்தது.

இத் திரைப்படத்தின் ஒரு பதிப்பு புனேயிலுள்ள தேசிய திரைப்பட ஆவணக்காப்பக மையத்தில் பத்திரப்படுத்தப்பட்டிருக்கிறது .

தென்னிந்தியாவில் வெளியான பேசாத கருப்பு வெள்ளை திரைப்படங்களில் இத்திரைப்படம் மட்டுமே பாதுகாக்கப்படும் பெருமையைப் பெற்றுள்ளது.

மேற்கோள்கள்

வெளி இணைப்புகள்

 யூடியூபில் இத்திரைப்படம்

1933 மலையாளத் திரைப்படங்கள்
இந்திய ஊமைத் திரைப்படங்கள்
இந்திய மலையாளத் திரைப்படங்கள்
அணி (மக்கள்)

அணி என்பது இரண்டு அல்லது அதற்கும் மேற்பட்ட நபர்களைக் கொண்ட ஒர் ஒழுங்கமைப்பு ஆகும்.  தனி மனிதர்களால் செய்ய முடியாத சிக்கலான பாரிய பணிகளை அணிகள் செய்ய வல்லன.

அணிகளின் செயல்திறன், குழு இயங்கியல் தனி மனிதர்களினதும், அல்லது தொடர்படா மக்கள் கூட்டங்களினதும் வேறுபட்டது.

எடுத்துக்காட்டுக்கள் 
 விளையாட்டு அணி
 படையணி
 பணியணி
 செயற்பாட்டாளர் அணி

இவற்றையும் பார்க்க 
 அணிச் செயற்பாடு

மேற்கோள்கள்

சமூகக் குழுக்கள்
தன்னார்வப் பணி

தன்னார்வப் பணி, அல்லது தொண்டுப் பணி என்பது பண கைமாறு இல்லாமல் ஒரு நோக்கத்துக்காக, அல்லது கொள்கைக்காக தமது உழைப்பை வழங்குவதாகும்.  உறவினர்களுக்கு உதவுவது முதல், அமைப்புகளில், படைத்துறையில் இணைந்து செயற்படுவது வரை பல்வேறு முறைகளில் தன்னார்வப் பணிகள் செய்யப்படுகின்றன.  ஒரு பணி தன்னார்வப் பணி என்பதால், அப் பணியின் விளைவு நோக்கம் குறித்து முடிவுகள் எடுக்க முடியாது.  பல்வேறு கெட்ட செயல்களும் பண கைமாறு இல்லாம செய்யப்படுகிறன என்பது குறிப்பிடத்தக்கது.

மேற்கோள்கள்

தன்னார்வம்
குமுகம் ஒழுங்கமைத்தல் தலைப்புகள் பட்டியல்



வரலாறு

அமைப்பு வகைகள் 
 சமுதாய தொழில்முனைவகம்
 அறக்கட்டளை
 இலாப நோக்கற்ற அமைப்பு
 அரச சார்பற்ற அமைப்பு
 இயக்கம்

வழிமுறை மாதிரிகள் 
 எதிர்ப்புப் போராட்டம்
 Asset-Based Community Development
 சமூக புத்தாக்கம்

நோக்கங்கள் 
 பிரச்சினைகள் பட்டியல்
 சிக்கல் தீர்வு
 ஆய்வு
 Advocacy
 பரப்புரை/விழுப்புணர்வு
 ஆவணப்படுத்தல்

கட்டமைப்பு 
 தன்னார்வம்
 தொலைநோக்குப் பார்வை - Vision
 நோக்கங்கள் - Objectivies/Mission
 இலக்குகள் - Goals
 கொள்கைகள் - Principles
 தலைமைத்துவம்
 கூட்டுத் தலைமைத்துவம்
 தலைமைத்துவ தேர்வு
 தலைமைத்துவ சுழற்சி
 நிர்வாகம்
 பங்களிப்பு - Partipation
 மக்களாட்சி - Democracy
 வெளிப்படைத்தன்மை - Transparacy
 பொறுப்பாண்மை - Accountability
 பன்மைத்துவம் - Diversity
 முடிவு செய்தல் - Decision Making
 இணக்க முடிவு
 முரண்பாடு தீர்த்தல் - Conflict Resolution

செயற்பாடுகள் 
 உடனுழைப்பு - Collabration
 ஒருங்கிணைப்பு - Cordination
 தொடர்ப்பாடல் - Communication
 பரப்புரை - Campaign
 சிக்கல் தீர்வு தலைப்புகள் பட்டியல்

தமிழ்ச் சூழலில் 
 தன்னார்வத் தமிழ் இணையத் திட்டங்கள்
 தற்காலத் தமிழ்ச் சங்கம்
 சனசமூக நிலையம்

குமுகம்
சான்று எதுவும் தரப்படாத கட்டுரைகள்
அமரன் (1992 திரைப்படம்)

அமரன் (Amaran) 1992 ஆம் ஆண்டு வெளிவந்த தமிழ்த் திரைப்படமாகும். கே. இராஜேசுவரின் இயக்கத்தில் வெளிவந்த இத்திரைப்படத்தில் கார்த்திக், பானுப்ரியா, மற்றும் பலர் நடித்திருந்தனர். பிறைசூடன், வைரமுத்து ஆகியோரின் பாடல்களுக்கு ஆதித்யன் இசையமைத்திருந்தார்.

நடிகர்கள் 
 கார்த்திக் அமரன் போன்ற
 சிவகாமியாக பானுப்ரியா 
 ஆன்டவ பெருமலாக ராதாரவி 
 ராஜ வர்மாவாக பிரதாப் போத்தன் 
 டான் மிராண்டாவாக ஷம்மி கபூர்
 "சிப்பாய்" கோவிந்தனாக விஜயகுமார், அமரனின் வளர்ப்பு தந்தை
 அமரனின் வளர்ப்பு தாயாக மஞ்சுளா விஜயகுமார்
 அமரனின் தந்தை இன்ஸ்பெக்டர் துரைபாண்டியாக லிவிங்ஸ்டன் (ரஞ்சன் என்று வரவு வைக்கப்படுகிறார்)
 சின்ன பெருமலாக உதய் பிரகாஷ்
 சில்க் ஸ்மிதா மங்கா போன்ற
 சாந்தியாக டிஸ்கோ சாந்தி
 எம்.ஆர்.கிருஷ்ணமூர்த்தி
 லதா
 ரா. ஜின்னாவின் தந்தையாக சங்கரன்
 ஜின்னாவாக விகாஸ் ரிஷி
 ஷூட்டராக பெரேரா
 மஹிமா
 கே.ராஜ்பிரீத்
 சிட்டி
 மாஸ்டர் வசந்த்
 குழந்தை அனிதா
 ஹெஞ்ச்மானாக ராஜேந்திரன் (மதிப்பிடப்படாதவர்)

பாடல்கள்

தமிழ் பதிப்பு 
திரைப்படத்தின் பாடல்கள் 1992 ஆம் ஆண்டு ஆதித்யன் இசையில் வெளியானது. இத்திரைப்படத்தின் எட்டுப் பாடல்களை பிறைசூடன் மற்றும் வைரமுத்து ஆகியோர் எழுதினர்.

தெலுங்கு பதிப்பு 
இந்தப் படம் தெலுங்கில் "அமர்" என்ற பெயரில் மொழிமாற்றம் செய்யப்பட்டது.
பாடல் வரிகளை ராஜஸ்ரீ எழுதியுள்ளார்.

வெளியீடு
இந்தப் படம் தெலுங்கில் "அமர்" என்ற பெயரில் மொழிமாற்றம் செய்யப்பட்டது.

மேற்கோள்கள் 

1992 தமிழ்த் திரைப்படங்கள்‎
கார்த்திக் நடித்த திரைப்படங்கள்
ராதாரவி நடித்த திரைப்படங்கள்
விஜயகுமார் நடித்த திரைப்படங்கள்
சில்க் ஸ்மிதா நடித்த திரைப்படங்கள்
இந்தியத் தமிழ்த் திரைப்படங்கள்
ஆதித்தியன் இசையமைத்த திரைப்படங்கள்
கோகுலத்தில் சீதை

கோகுலத்தில் சீதை (Gokulathil Seethai), கார்த்திக் நடித்து 1995ல் வெளிவந்த ஒரு தமிழ்த் திரைப்படம். அகத்தியன் இயக்கிய இப்படத்தில் சுவலட்சுமி, மணிவண்ணன், கெளதம், விஸ்வநாத், ஸ்டான்லி, செந்தில்குமார், பிரபு, பத்மனாபன், ராஜன், ஹாரிஷ், ரமேஷ்கண்ணா, மணிசங்கர், "கோட்டை" பெருமாள் மற்றும் பலர் நடித்திருந்தனர். விஜய், கரண், பாண்டு போன்ற நடிகர்கள் கவுரவ வேடத்தில் நடித்திருந்தனர். இப்படத்தின் இசையமைப்பாளர் தேவா; தயாரிப்பாளர்கள் கே.முரளிதரன், வி.சுவாமிநாதன், ஜி.வேணுகோபால் ஆகியோர். இயக்குநர் அகத்தியனே கதை, திரைக்கதை, வசனம் மற்றும் பாடல்களையும் எழுதியிருந்தார்.

நடிகர்கள்
 கார்த்திக் - ரிஷி
 சுவலட்சுமி - நிலா
 கரண் - மோகன்
 மணிவண்ணன் - அப்பா
 தலைவாசல் விஜய் 
 பாண்டு - சமயல்காரன்
 சிசர் மனோகர்- சிசர் மனோகர்
 விஜய் சேதுபதி - பார்வையாளர் (தலைப்பில் பெயர் வராத வேடம்)
 அகத்தியன் - பேரூந்து நடத்துனர்

தயாரிப்பு
தேவயானியின் தேதி கிடைக்கவில்லை என்பதால் சுவலட்சுமியை தேர்ந்தெடுத்தனர்.

மேற்கோள்கள்

வெளி இணைப்புகள் 
 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
இந்திய நாடகத் திரைப்படங்கள்
கார்த்திக் நடித்த திரைப்படங்கள்
மணிவண்ணன் நடித்த திரைப்படங்கள்
தலைவாசல் விஜய் நடித்த திரைப்படங்கள்
நிலவே முகம் காட்டு

நிலவே முகம் காட்டு (Nilave Mugam Kaattu) கார்த்திக் நடித்து 1999 ஆம் ஆண்டு ஏப்ரல் மாதம் 30 ஆம் தேதியன்று வெளியான ஒரு தமிழ்த் திரைப்படமாகும். மு. களஞ்சியம் இயக்கிய இப்படத்தில் ராம்கி, தேவயானி, வடிவேலு, சரத்பாபு, ஸ்ரீவித்யா, மணிவண்ணன், நிழல்கள் ரவி, டெல்லி கணேஷ் நடித்திருந்தனர். இப்படத்தின் இசையமைப்பாளர் இளையராஜா. எஸ். ராஜாராம் என்பவர் இதனை தயாரித்தார். இப்படத்தை இயக்கியதோடு களஞ்சியம் இதற்கான திரைக்கதை மற்றும் வசனத்தையும் எழுதியிருந்தார்.

மேற்கோள்கள்

வெளியிணைப்புகள்
 
 

1999 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
தேவயானி நடித்த திரைப்படங்கள்
டெல்லி கணேஷ் நடித்த திரைப்படங்கள்
நீ பாதி நான் பாதி

நீ பாதி நான் பாதி வசந்த் இயக்கி 1991-ஆம் ஆண்டு வெளியான ஒரு தமிழ்த் திரைப்படம். இதில் ரகுமான், கெளதமி, ஜெய்சங்கர், மனோரமா, ஜனகராஜ், பூர்ணம் விஸ்வநாதன், டெல்லி கணேஷ், எஸ். என். லட்சுமி ஆகியோர் நடித்துள்ளனர். இப்படத்தில் தான் இசையப்பாளராக மரகதமணி அறிமுகமானார். இப்படத்துக்கு கதை, திரைக்கதை, வசனம் எழுதியவர் இயக்குனரே. இப்படம் இயக்குநர் கே. பாலசந்தரால் தயாரிக்கப்பட்டது. கவிஞர் வாலி இப்படத்துக்கான திரைப்பாடல்களை எழுதினார்.

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜெய்சங்கர் நடித்த திரைப்படங்கள்
மனோரமா நடித்த திரைப்படங்கள்
ஜனகராஜ் நடித்த திரைப்படங்கள்
டெல்லி கணேஷ் நடித்த திரைப்படங்கள்
கௌதமி நடித்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
கணக்காய்வு

கணக்காய்வு (English:Audit of Financial statements) என்றால் தகைமை, அனுபவம், அறிவு, ஆளுமை உள்ள சுதந்திரமான திறந்தொழில் நபரினால் முடிவான நிதிககூற்றுக்களினதும் அவற்றின் அடிப்படையான நிதிக்கட்டுப்பாடுகளினதும் மேல் அபிப்பிராயத்தினை தெரிவிக்கும் முகமாக கொடுக்கல் வாங்கல்களில் நடாத்தப்படும் பரிசோதனை கணக்காய்வாகும். கணக்காய்வு தணிக்கை எனவும் அழைக்கப்படுகிறது. கணக்காய்யு செய்பவர்களை கணக்காய்வாளர் அல்லது தணிக்கையாளர் என்று அழைபார்கள். கணக்காய்வு தொழில்சார் திறனும், தகமையும் கொண்ட ஒரு சுதந்திரமான நபரினால் அல்லது நிறுவனத்தால் மட்டுமே செய்ய முடியும். ஒருவர் கணக்காய்வாளராக செயல்பட சில தகுதிகளை பெற்றிருக்க வேண்டும். எடுத்துகாட்டாக இந்தியா, இலங்கை ஆகிய நாடுகளில்  பட்டயக் கணக்கறிஞர்கள் மட்டுமே கணக்காய்யு செய்ய முடியும்.

கணக்காய்வின் முடிவில் நிதிக்கூற்றுக்கள் உண்மையானதும், நியாயமானதும் என்றோ அல்லது இல்லை என்றோ கணக்காய்வு அபிப்பிராயம் வெளிப்படுத்தப்படும்.

கணக்காய்வின் வகைகள்
கணக்காய்வை பின்வரும்படி வகைபடுத்தலாம்:
 புறநிலைக் கணக்காய்வு
 அகக் கணக்காய்வு
 இறுதிநிலைக் கணக்காய்வு
 இடைக்காலக் கணக்காய்வு
 தொடர் கணக்காய்வு
 ஆழத்தில் கணக்காய்வு
 செயற்பாட்டுக் கணக்காய்வு

இதையும் பார்க்கவும்
கணக்கியல்
பட்டயக் கணக்கறிஞர்

ஆதாரங்கள்:

கணக்காய்வு

மேற்கோள்கள்
கணக்காய்வாளர்

கணக்காய்வாளர் (English:Auditor) என்பவர் ஒரு நிறுவனத்தின் கணக்கு ஏடுகள், நிதியியல் ஆறிக்கைகள் மற்றும் கூற்றுகள் அந்த நிறுவனத்தின் நிதி நிலையைச் சரிவர காட்டுகிறதா என்று ஆய்வு செய்பவர் ஆவார். கணக்காய்வாளராக பணியாற்ற குறிப்பிட்ட சில தகுதிகள் பெற்றிருக்க வேண்டும். இந்தியாவில் கணக்காய்வாளராக விரும்புபவர்கள் இந்தியப் பட்டயக் கணக்கறிஞர்கள் கழகம் நிர்ணயித்துள்ள தகுதிகளைப் பெற்று அக்கழகத்தின் உறுப்பினராகப் பதிவு பெற்றிருத்தல் வேண்டும். இந்தக் கணக்காய்வாளர்களை தணிக்கையாளர் என்றும் அழைப்பதுண்டு.

கணக்காய்வாளர் வகைகள்
ஒரு நிறுவனத்தில் இரண்டு வகையான கணக்காய்வாளர்கள் இருக்கின்றனர்.

அகக் கணக்காய்வாளர்

நிறுவனத்தின் அகக் கட்டுப்பாடு முறையின் வினைத்திறன் பற்றிய ஆய்வினை மேற்கொள்வதற்கும், அவை பற்றிய தனது முடிவினை முகமைக்கு அறிக்கையாகச் சமர்பிப்பதற்காகவும் அதன் நிர்வாகத்தால் நியமிக்கப்படுபவர்.

புறக் கணக்காய்வாளர்

இவர் நிதிக்கூற்றுக்கள் மீது கணக்காய்வினை மேற்கொள்ளும் சுதந்திரமான நபர் ஆவார். இவர் கணக்குகளின் தேவைக்கேற்ப அகக் கணக்காய்வாளரின் உதவினை பெற்றுக் கொள்கிறார்.

இதையும் பார்க்கவும்
கணக்கியல்
கணக்காய்வு
பட்டயக் கணக்கறிஞர்
இந்தியப் பட்டயக் கணக்கறிஞர்கள் கழகம்
இலங்கைப் பட்டயக் கணக்கறிஞர் கழகம்
கணக்காய்வு

மேற்கோள்கள்
காதணி விழா

காதணி விழா என்பது இந்து தமிழர்களிடையே காணப்படும் ஒரு சடங்காகும். இந்த சடங்கில் குழந்தைகளுக்கு காதில் துளையிட்டு தங்கக் காதணி அணிவிக்கப்படுகிறது. இச்சடங்கின் முறைகள் சாதி சமயத்திற்கு தக்கவாறு மாறுபடுகிறது.

நல்ல நாள் மற்றும் நேரத்தினை கணக்கிட்டு காதணி விழாவிற்கு ஏற்பாடு செய்கின்றனர். தமிழ்ச் சாதிகளில் பெரும்பாலும் குலதெய்வ கோயில்களில் முடி எடுத்தல் மற்றும் காதுகுத்தல் நடைபெறுகிறது. சிலர் வீடுகளிலும், மண்டபங்களிலும் விழா நிகழ்த்துகின்றனர். இடம் மற்றும் காலம் பற்றிய முடிவு எடுக்கப்பட்டதும்,. முக்கிய உறவினர்களுக்கும், நண்பர்களுக்கு வாய்மொழியாகவோ, பத்திரிக்கை அடித்து கொடுத்தோ செய்தியினை தெரிவிக்கின்றனர். 

அந்நன்னாளில் அனைவரும் காது குத்தும் இடத்தில் கூடியதும், குழந்தைகளை குலதெய்வ கோவிலுக்கு அழைத்து சென்று மொட்டை போடுகின்றனர். பின் அவர்களை குளிப்பாட்டி, தாய்மாமன் சீராக வருகின்ற புத்தாடைகளை அணிவிக்கின்றனர். குழந்தையை தாய் மாமன் மடியில் அமரவைத்து ஆச்சாரியால் காது குத்தப்படுகிறது. பின்பு தாய் மாமன் தந்த தங்கக் காதணிகளைப் போடுகின்றர். தாய் வழிமாமன் இல்லையேல் அதற்கு நிகரான ஒரு உறவின் மடியிலும் வைத்து காதுகுத்தல் நிகழும். 

காதுகுத்து முடிந்ததும் அனைவரும் குலதெய்வக் கோவிலுக்குச் சென்று வழிபடுகின்றர். பின்பு ஆடு போன்ற அசைவ உணவோ, சைவ உணவோ பரிமாறி விருதுண்டு வீடு திரும்புகின்றர்.

பிற கலாச்சாரத்திலும், நாடுகளிலும் காதில் அணிகலன்கள் அணிவது வழக்கத்தில் உள்ளது எனினும் இதை ஒரு விழாவாகக் கொண்டாடும் பாங்கு தமிழ் மக்களிடையே சிறப்பானதாக இதை ஆக்குகிறது.

இதையும் பார்க்க
இந்து சமயத்தினரின் 16 சடங்குகள்

மேற்கோள்கள்

இந்து சமயச் சடங்குகள்

en::Karnavedha
கிள்ளை

கிள்ளை (ஆங்கிலம்:Killai), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், சிதம்பரம் வட்டத்தில் இருக்கும் ஒரு பேரூராட்சி ஆகும்.

அமைவிடம் 
கடலூர் - சிதம்பரம் வழித்தடத்தில் அமைந்த கிள்ளை பேரூராட்சி, மாவட்டத் தலமையிடமான கடலூரிலிருந்து 46 கிமீ தொலைவிலும்; சிதம்பரத்திலிருந்து 12 கிமீ தொலைவிலும் உள்ளது.

பேரூராட்சியின் அமைப்பு                    
15.36 சகிமீ பரப்பும் , 15 பேரூராட்சி மன்ற உறுப்பினரகளையும், 72 தெருக்களையும் கொண்ட  இப்பேரூராட்சி சிதம்பரம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி     3,359  வீடுகளும், 13,608 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 77% மற்றும்  பாலின விகிதம் 1,000 ஆண்களுக்கு, 986  பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  2,559 மற்றும் 1,677 ஆகவுள்ளனர்.

ஆதாரங்கள்

கடலூர் மாவட்டத்தில் உள்ள பேரூராட்சிகள்
கிழக்கே போகும் ரயில்

கிழக்கே போகும் ரயில் 1978 ஆம் ஆண்டு வெளிவந்த தமிழ்த் திரைப்படமாகும். பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம். இத்திரைப்படத்தில் சுதாகர், எம். ஆர். ராதிகா மற்றும் பலர் நடித்திருந்தனர். இப்படம் வணிக அடிப்படையில் பெரும் வெற்றி அடைந்தது. திரையரங்குளில் 365 நாட்கள் ஓடியது. இப்படம் தூர்ப்பு வெள்ளே ரைலு (తూర్పు వెళ్ళే రైలు) என்ற பெயரில் 1979 இல் தெலுங்கில் மறுஆக்கம் செய்யப்பட்டது. பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம் "கிழக்கே போகும் ரயில்".

கிராமியச் சூழலில் பெருமளவில் வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகவும், இன்றளவும் வெற்றிகரமான தொலைக்காட்சித் தொடர் தயாரிப்பாளராகவும் விளங்கி வரும் ராதிகா அறிமுகமானார். அவரது முதற்படத்தைப் போலவே, கிராமியச் சூழலில் அநேகமாக வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகப் பல வருடங்களுக்கு விளங்கி, இன்றளவும் வெற்றிகரமான தொலைக்காட்சித் தொடர் தயாரிப்பாளராக விளங்கி வரும் ராதிகா அறிமுகமானார். நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலை சுவைபடவும் இயற்கையாகவும் சித்தரித்த இப்படம் வர்த்தக ரீதியாகவும் பெரும் வெற்றி அடைந்தது. இப்படத்தில் பாக்கியராஜ் உதவி இயக்குநராக பணியாற்றினார்.

கதை
நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலே இத்திரைப்படத்தின் கதைக்களமாகும்.
 	
இளையராஜா இசையில் இப்படத்தின் பாடல்கள் அனைத்துமே பெரும் அளவு பிரபலமாயின. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.

பாத்திரங்கள்
பரஞ்சோதியாக சுதாகர் 	
பாஞ்சாலியாக ராதிகா சரத்குமார்	
பட்டாளத்தாராக விஜயன்
பாஞ்சாலியின் சகோதரி கருத்தம்மாவாக காந்திமதி
பஞ்சாயத்து உறுப்பினராக ஜனகராஜ்

ஒலிப்பதிவு

இந்தப் படத்தின் பின்னணி இசையையும் பாடல்களையும் இளையராஜா இயற்றியிருந்தார். இப்படத்தின் பாடல்கள் அனைத்துமே பெரும்புகழ் பெற்றன. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.

குறிப்புகள்

வெளி இணைப்புகள்
இணைய திரைத் தரவுதளத்தில் கிழக்கே போகும் ரயில் 

1978 தமிழ்த் திரைப்படங்கள்
இந்தியத் தமிழ்த் திரைப்படங்கள்
ராதிகா நடித்த திரைப்படங்கள்
இளையராஜா இசையமைத்த திரைப்படங்கள்
பாரதிராஜா இயக்கிய தமிழ்த் திரைப்படங்கள்
இந்திய நாடகத் திரைப்படங்கள்
காந்திமதி நடித்த திரைப்படங்கள்
உதுமானிய கலீபகம்

உதுமானிய கலீபகம் (ஒட்டோமன் கலீபகம், Ottoman Caliphate, துருக்கிய: Hilâfet makamı) இசுலாமிய கலீபகங்களின் வரிசையில் அமையப்பெற்ற கடைசி கலீபகம் ஆகும். துருக்கிய ஒட்டோமன் பேரரசின் ஒரு அங்கமாக இது இருந்தது. ஒட்டோமன் பேரரசின் எட்டாவது சுல்தானான முதலாம் சலீம், 1517ல் மேற்கொண்ட போர் நடவடிக்கைகளை அடுத்து எகிப்தின் மாம்லுக் பேரரசு முடிவுக்கு வந்தது. இதனை அடுத்து அந்த அந்த பேரரசின் பாதுகாப்பில் இருந்த அப்பாசியக் கலீபகத்தின் கடைசி கலீபாவான மூன்றாம் அல்முத்தவக்கில் துருக்கியின் இசுதான்புல் நகரில் சிறைவைக்கப்பட்டார். அங்கு அவர் தனது கலீபா பதவியையும் அதற்கான முத்திரையையும் முதலாம் சலீமிடம் கையளித்ததை அடுத்து, உதுமானிய கலீபகம் ஆரம்பமாகியது. இதையடுத்து 1517ல் முதலாம் சலீம் தன்னை முதலாம் உதுமானிய கலீபாவ அதிகாரப்பூர்வமாக அறிவித்துக் கொண்டார்.

உதுமானிய கலீபகம் அராபியர் அல்லாதவர்களால் ஆளப்பட்ட ஒரே கலீபகம் ஆகும். இவர்களின் ஆட்சியில் மெக்கா மதினா போன்ற முக்கிய இசுலாமிய புனிதத்தலங்கலும் கைப்பற்றப்பட்டன. மேலும் இவர்களின் ஆட்சியிலேயே கலீபகம் என்பது மதத்தலைமை என்பதையும் தாண்டி அரசியல் தலைமை என்ற முக்கியத்துவத்தையும் பெற்றது. ஐரோப்பா மற்றும் உருசியா ஆகிய பகுதிகளில் வாழ்ந்த இசுலாமியர்களின் உரிமைகளை பாதுகாப்பதில் இவர்களின் ஆட்சி முக்கிய பங்கு வகித்தது.

சுமார் நான்கு நூற்றாண்டுகள் வரை தொடர்ந்த இந்த கலீபகம் முதலாம் உலகப் போரில் ஒட்டோமன் பேரரசு தோல்வியை சந்தித்ததை அடுத்து வீழ்ச்சியடையத் தொடங்கியது. இதன் கடைசி கலீபாவான இரண்டாம் அப்துல் மசீத் 1924ல் இறந்ததை தொடர்ந்து இந்த கலீபகம் முடிவுக்கு வந்தது. இதையடுத்து முசுத்தபா கமால் அத்தாதுர்கின் தலைமையில் அமைக்கப்பட்ட துருக்கிய தேசிய இயக்கம், மத சார்பற்ற துருக்கியை அமைப்பதின் ஒரு அங்கமாக இசுலாமிய கலீபா பதவியை ரத்து செய்தது.

மேற்கோள்கள் 

இசுலாமிய வரலாறு
இசுலாமியப் பேரரசுகள்
கம்லா பெர்சாத் பிசெசார்

கம்லா பெர்சாத் பிசெசார் (Kamla Persad-Bissessar, பிறப்பு: ஏப்ரல் 22, 1952) திரினிடாட் டொபாகோ குடியரசின் ஏழாவதும் தற்போதைய பிரதமரும் ஆவார். இவர் நாட்டின் முதலாவது பெண் பிரதமராக 2010, மே 26 ஆம் நாள் பதவியேற்றார்..

பெர்சாத்-பிசெசார் ஐக்கிய தேசிய காங்கிரசு கட்சியின் தலைவர் ஆவார். இது மக்கள் கூட்டமைப்பு என்ற ஐந்து-கட்சிக் கூட்டணியின் முக்கிய தலைமைக் கட்சியாகும். 2010 மே 24 இல் நாட்டில் நடந்த பொதுத் தேர்தலில் இக்கூட்டணி பெரும் வெற்றி பெற்றது.

கம்லா பெர்சாத் நாட்டின் முதலாவது பெண் சட்டமா அதிபராகவும், பதில் பிரதமராகவும், எதிர்க்கட்சித் தலைவராகவும் இருந்தவர்.

வாழ்க்கைக் குறிப்பு
இந்திய வம்சாவளியைச் சேர்ந்த கமலா, இலட்சுமி இந்து மகளிர் கல்லூரியில் ஆசிரியையாகப் பணியாற்றினார். மருத்துவர் கிரெகரி பிசெசார் என்பவரைத் திருமணம் புரிந்தார். இவர்களுக்கு ஒரு மகன் உண்டு.

அரசியல் வாழ்க்கை
கம்லா 1995 ஆம் ஆண்டில் இருந்து சிப்பாரியா தேர்தல் தொகுதியின் நாடாளுமன்ற உறுப்பினராக இருந்து வருகிறார். 1995 இல் இருந்து நாட்டின் சட்டமா அதிபராகவும் பணியாற்றினார். 2000 ஆம் ஆண்டு டிசம்பர் 22 இல் ஐக்கிய தேசியக் காங்கிரஸ் கட்சி பதவிக்கு வந்த பின்னர் இவர் கல்வி அமைச்சராகப் பொறுப்பேற்றார்.

2010, ஜனவரி 24 இல் இவர் ஐக்கிய தேசியக் காங்கிரஸ் கட்சியின் தலைவராகத் தேர்ந்தெடுக்கப்பட்டார். பெப்ரவரி 25 இல் இவர் எதிர்க்கட்சித் தலைவரானார்.

பிரதமர்
2010, மே 24 இல் இடம்பெற்ற பொதுத் தேர்தலில் தேர்தலில் இவரது எதிர்க்கட்சிக் கூட்டணி அப்போதைய பிரதமர் பாட்ரிக் மானிங் இன் ஆளும் கட்சியை தோற்கடித்ததை அடுத்து, கம்லா நாட்டின் முதல் பெண் பிரதமராகத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள்
 அதிகாரபூர்வத் தளம் 
 Kamla's Karma - திரினிடாட் எக்ஸ்பிரஸ் ஜூன் 10, 2002.
 Biography .

1952 பிறப்புகள்
திரினிடாட் டொபாகோவின் அரசியல்வாதிகள்
வாழும் நபர்கள்
பெண் அரசுத் தலைவர்கள்
பெண் பிரதமர்கள்
அண்ணா நகர் கிழக்கு

அண்ணா நகர் கிழக்கு (Annanagar East) சென்னை மாநகராட்சியின் ஒரு பகுதி ஆகும்.

அமைவு

சென்னை சென்ட்ரல் ரயில் நிலையம் சுமார் 7 கி.மீ தொலைவிலும், சென்னை பன்னாட்டு விமான நிலையம்  சுமார் 15 கி.மீ தொலைவிலும் உள்ளன. சென்னை புறநகர் பேருந்து நிலையம் 4 கி.மீ தொலைவிலும் அமைந்துள்ளது. அண்ணா நகர் கிழக்கைச் சுற்றி அமைந்துள்ள மற்ற பகுதிகள், அண்ணா நகர மேற்கு, ஷெனாய் நகர் மற்றும் அயனாவரம் ஆகும்.

அஞ்சல் குறியீட்டு எண் 

அண்ணா நகர் கிழக்கின் அஞ்சல் குறியீட்டு எண் 600102.

கல்லூரிகள்

அண்ணா நகர் கிழக்குப் பகுதியில் கீழ்கண்ட கல்லூரிகள் உள்ளன

1) வள்ளியம்மாள் கல்லூரி
2) கந்தசாமி கல்லூரி

பூங்காக்கள் 

அண்ணா நகர் கிழக்கில் போகைன்வில்லா பூங்கா உள்ளது. 2010 சென்னை சங்கமம் நிகழ்ச்சிகள் இந்தப் பூங்காவிலும் நடைபெற்றன.

மேற்கோள்கள் 

﻿

சென்னை சுற்றுப் பகுதிகள்
ராஜ ராஜன்

ராஜ ராஜன் அரச பரம்பரையர் கதையாக அமைந்த தமிழ்த் திரைப்படமாகும். இத்திரைப்படத்தில் எம். ஜி. ஆருடன் பத்மினி, லலிதா, பி.எஸ்.வீரப்பா, எம்.என்.நம்பியார் ஆகியோர் நடித்திருந்தனர்.

சிறந்த சண்டைக் காட்சிகளும், பத்மினியின் நடனமும் கொண்ட இது வெற்றிப் படமாக அமைந்தது.

மேற்கோள்கள் 

1957 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
பத்மினி நடித்த திரைப்படங்கள்
எம். என். நம்பியார் நடித்த திரைப்படங்கள்
பி. எஸ். வீரப்பா நடித்த திரைப்படங்கள்
நெசவுத் தொழிற்துறை

நெசவுத் தொழிற்துறை (Textile industry) அல்லது நெசவுத்தொழில் என்பது நேசவுக்கான மூலப்பொருட்களை உற்பத்தி செய்தல், மூலப்பொருட்களை பதப்படுத்துதல், பதப்படுத்திய மூலப்பொருட்களை நூல்களாக நூற்றல், நூற்ற நூல்களை துணிகளாக நெசவு செய்தல், வண்ணம் தோய்த்தல், வண்ணம் தோய்த்த துணிகளை ஆயத்த ஆடைகளாக மாற்றுதல் ஆகிய பணிகளை உள்ளடக்கியதாகும். நெசவுத் தொழிலின் வரலாறு மனித இனம் நாடோடிகளாக திரிந்த காலம் முதல், உணவுகளுக்காக வேட்டையாடியாடுதல், குழுக்களாக பிரிந்து சண்டாயிடுதல் போன்ற நாகரீகம் வளராத காலத்ததிலிருந்தே தொடங்கியது. ஆடைகளுக்கான தேவையும் தேடலும் காலந்தோறும் அதிகரித்து வந்திருக்கிறது.

ஆடைகளுக்கானத் தேவை  
வெப்பம், குளிர், மழை, பனி, தூசி மற்றும் சூரியனில் இருந்து வரும் தீங்கு விளைவிக்கும் கதிர்வீச்சுகள் போன்ற சூழல் காரணிகளிலிருந்து பாதுகாக்க நமக்கு ஆடை அவசியம் ஆகிறது.

இயற்கை இழைகள்
இயற்கை இழைகளானது விலங்குத்தோல்களிலிருந்தும், உரோமங்களிலிருந்தும், தாவரங்களிலிருந்து கிடக்கக்கூடிய பருத்தி, பட்டு, சணல் மற்றும் நார் போன்றவைகளிலிருந்து தயாரிக்கப்படுக்கின்றன.

நாடுகள் வாரியாக நெசவுத் தொழில்

இந்தியா
இந்திய துணைக்கண்டத்தில் ஆடைகள் பயன்பாடு குறித்த ஆரம்பக்காலச் சான்றுகள் சிந்து சமவெளி நாகரீகத்திலேயே (கிமு 2600-1900) மேம்பாட்டுக் காணப்படுகின்றன.

பெரிய பிரித்தானியா
பெரிய பிரித்தானியாவில் 18ஆம் நூற்றாண்டின் தொடக்கத்தில் இங்கிலாந்தின் நடுநிலங்கள் மற்றும் நாடு முழுவதும் காணப்பட்ட பெரிய செம்மறி ஆட்டு உரோமங்களிலான கம்பளி ஆடைகள் உற்பத்தியாகின.

பாக்கித்தான்
5ஆம் நூற்றாண்டின் முற்பகுதியில் சிந்து சமவெளி நாகரிகத்தில். மக்கள் கைகளால் பின்னிய ஆடைகளை பயன்படுத்தினார்கள் என்று வரலாற்று ஆய்வுகள் நிரூபிக்கின்றன.
நெசவுத்தொழில் பாக்கித்தானில் மிகப்பெரிய உற்பத்தித் தொழிலாகும். சுமார் 25 மில்லியன் மக்கள் இத்தொழிலில் ஈடுபடுகின்றனர். 1947ல் பாக்கித்தானில் 6 நூற்பு தொழிற்சாலைகள் இருந்தன. 1985ஆம் ஆண்டடிற்குப் பிறகு 85% இலிருந்து 50% குறைகக்கப்பட்ட சுங்கக் குறைப்பின் காரணமாகவும், பின்னர் 1988இல் 20% ஆக குறைக்கப்பட்ட காரணத்தாலும், நூற்பு மற்றும் நெசவு தொழிற்சாலைகளின் புதுப்பித்தல் மற்றும் விரிவாக்கம் மீதான கட்டுப்பாடுகள் நீக்கப்பட்டதின் விளைவாகவும் நூற்புத் தொழிற்சாலைகளின் எண்ணிக்கைகள் உயர்ந்தது.

வங்காளதேசம்
வங்கதேசத்தில் நெசவு மற்றும் கைவினைப்பொருட்களின் உற்பத்தி சுமார் பதினான்காம் அல்லது பதினைந்தாம் நூற்றாண்டில் சிறந்து இருந்தன என்று வரலாற்று ஆய்வுகள் குறிக்கின்றன.

எத்தியோப்பியா
நெசவுத் தொழிலானது எத்தியோப்பியாவின் பண்டைய நகரமான அக்சும் நகரத்தோடு  தொடர்புடையது ஆகும். இங்கு அதிநவீன தறிகள் மற்றும் திறமையான கைவினைத்திறன் வேலைபாடுகளை உடைய ஆடைகளின் உற்பத்திகள் இருந்ததற்கான சான்றுகள் கண்டுபிடிக்கப்பட்டுள்ளன. நான்காம் நூற்றாண்டிற்கும் ஏழாம் நூற்றாண்டிற்கும் இருந்த அக்சும் பேரரசு காலங்களிலேயே நெசவுத்தொழில் செழித்து இருந்தது.

ஐரோப்பிய ஒன்றியம்
ஐரோப்பாவில் புகழ்பெற்ற தாபெஸ்ட்ரி (Tapestry) என்னும் நேசவுக்கலையானது 14 மற்றும் 18ஆம் நூற்றாண்டுகளுக்கு இடையில் செழித்து வளரந்துள்ளது என்று ஆய்வுகள் தெரிவிக்கின்றன.

காத்தலோனியா
காத்தலோனியாவின் நெசவுத் தொழிலானது 1283 மற்றும் 1313க்கு இடையில் முதன்முதலில் முக்கியத்துவத்தை அடைந்தது. மேலும்  இங்கு நெசவுத் தொழிலானது நீண்ட காலமாக முதன்மையான தொழிலாக இருந்தது.

மேற்கோள்கள்

Cotton: Origin, History, Technology, and Production By C. Wayne Smith, Joe Tom Cothren. Page viii. வெளியீடு 1997 ஜான் வைலி அண்ட் சன்ஸ் Technology & Industrial Arts. 864 pages. .

கூகுள் தமிழாக்கம்-தொழிற்துறைகள்
நம்பினால் நம்புங்கள்

நம்பினால் நம்புங்கள் 1982 ஆம் ஆண்டு வெளிவந்த தமிழ்த் திரைப்படமாகும். எம்.எஸ்.கோபிநாத்தின் இயக்கத்தில் வெளிவந்த இத்திரைப்படத்தில் சிவகுமார், சரிதா, சத்யராஜ், சோ மற்றும் பலரும் நடித்திருந்தனர். வாலியின் பாடல்களுக்கு கங்கை அமரன் இசையமைத்திருந்தார்.

1982 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
வி. கே. ராமசாமி நடித்த திரைப்படங்கள்
வில்மா எஸ்பின்

வில்மா எஸ்பின் கியூபாவில் நல்ல வசதியான குடும்பத்தில் பிறந்தவர். அமெரிக்காவில் உள்ள மசாசுசெட்ஸ் பல்கலைக்கழகத்தில் என்ஜினியரிங் பட்டப்படிப்பு படித்தவர். பட்டப்படிப்பு முடித்து சொந்த மண்ணுக்குத் திரும்பிய பின் அவர் கண்ட காட்சி நெஞ்சைப் பிளந்தது.

அமெரிக்க ஏகாதிபத்தியத்தின் கைக்கூலியாக ஆட்சி புரிந்து வந்த கொடுங்கோலன் பாடிஸ்டா மக்களை வாட்டி வதைத்து வந்தான். கியூபாவை பணத்திமிர் பிடித்த அமெரிக்கர்களின் கேளிக்கை பூமியாக மாற்றும் போக்கில் கியூப பெண்கள் விலங்குகளை விட கேவலமாக நடத்தப்பட்டனர். 1956ம் வருடம் இளம் வில்மா தனது 26வது வயதில் அவரது சொந்த ஊரான சான்டியாகோவில் பாடிஸ்டாவிற்கு எதிராக ஆயுதமேந்திய போராட்டத்தில் தன்னை இணைத்துக் கொண்டார்.

ப்ராங்க் பயஸ் என்ற போராளியால் புரட்சிப்பாதைக்கு ஈர்க்கப்பட்டு அவரோடு இணைந்து ஓராண்டு காலம் புரட்சிப் பணியாற்றினார். கிழக்கு கியூபாவில் நகர்ப்புற புரட்சி இயக்கத்திற்குத் தலைமை தாங்கினார் வில்மா.

1957ல் ப்ராங்க் அமெரிக்க ஆதரவு கூலிப் படையால் படுகொலை செய்யப்பட்டார். சியர்ரா மாஸ்ட்ரா மலைகளில் தலைமறைவு வாழ்க்கை வாழ்ந்து வந்த வில்மா சக போராளியான ரா(வு)ல் காஸ்ட்ரோவைக் காதலித்தார். ராவுல் கேஸ்ட்ரோ, பிடல் காஸ்ட்ரோவின் இளைய சகோதரரும், தற்போதைய கியூப ஜனாதிபதியுமாவார்.

1959 ஏப்ரல் மாதம், கியூப புரட்சி வெற்றி பெற்று, பாடிஸ்டா நாட்டை விட்டு துரத்தப்பட்டு மூன்று மாதங்கள் கழித்து வில்மா-ரா(வு)ல் திருமணம் நடைபெற்றது. விடுதலை பெற்ற கியூபாவில் பெண்களை அணி திரட்டும் பணி அவருக்கு அளிக்கப்பட்டது. அந்தப் பெண்கள் அமைப்பு ஆல் போல் தழைத்து அருகுபோல் வேரோடி இன்று 36 லட்சம் பெண்களை உறுப்பினர்களாகக் கொண்ட பெரும் அமைப்பாக உருவெடுத்துள்ளது. கியூப பெண்கள் தொகையில் 85% பேர் அதன் உறுப்பினர்கள்,

1965ல் துவக்கப்பட்ட கியூப கம்யூனிஸ்ட கட்சியின் ஸ்தாபக உறுப்பினராக இருந்த வில்மா அதன் உயர்மட்ட அமைப்பான பொலிட் பீரோ உறுப்பினராக உயர்ந்தார். கியூபாவின் முதல் பெண்மணியாக 45 வருடங்களுக்கும் மேலாக போற்றப்பட்டவர் வில்மா.

சமீப காலமாக நோய்வாய்ப்பட்டிருந்த தோழர் வில்மா எஸ்பின் 2007 ஜூன் 18ம் தேதி மரணம் அடைந்தார். அரசு சார்பாக ஒருநாள் துக்கம் அனுஷ்டிக்கப்பட்டது. வில்மா மறைவினை அடுத்து பிடல் காஸ்ட்ரோ வெளியிட்ட இரங்கல் செய்தி உருக்கமானது.

வெளி இணைப்பு

- சி.பி.கிருஷ்ணன்

மேற்கோள்கள்

அமெரிக்க இடதுசாரி தலைவர்கள்
கூபாவின் அரசியல்வாதிகள்
1930 பிறப்புகள்
2007 இறப்புகள்
மாசாச்சுசெட்டு தொழில்நுட்பக் கழக முன்னாள் மாணவர்கள்
அரும்பாக்கம்

அரும்பாக்கம் () இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது சென்னை மாநகராட்சியின் மேற்கில் அமைந்துள்ளது. அண்ணா நகர் மேற்கு, அமைந்தக்கரை, கோயம்பேடு, கோடம்பாக்கம் முதலிய பகுதிகள் அரும்பாக்கத்தின் அருகில் உள்ளன. அரும்பாக்கத்தைச் சென்னையின் மற்ற பகுதிகளுடன் பூவிருந்தவல்லி நெடுஞ்சாலை இணைக்கிறது. வரதராஜ பெருமாள் கோயில் (இது 500 ஆண்டுகளுக்கு முன்பு கட்டப்பட்டது) மற்றும் விநாயகர் கோயில், இப்பகுதிக்கு பெயர் பெற்றது.

மிக சமீபத்தில் தமிழ்நாடு மாசுக் கட்டுப்பாடு வாரியம் (TNPCB) இங்கு அமைந்துள்ளது. கோயம்பேடு பேருந்து நிலையத்திற்கு எதிரே ஓர் அழகான பூங்காவும் உள்ளது. தமிழ்நாடு தேர்தல் ஆணையத்தின் தலைமையகம், கோயம்பேடு பேருந்து நிலையத்திற்கு எதிரே அரும்பாக்கத்தில் உள்ளது. இப்பகுதி நிலத்தடி நீரில் ஒப்பீட்டளவில் நிறைந்துள்ளது, உள்ளூர் மக்கள் இந்த பகுதி சுமார் 1960 வரை மாம்பழ சாகுபடி செய்யப்பட்ட பகுதி என்று கூறுகிறார்கள். இந்த பகுதி மத்திய சென்னை தொகுதியின் கீழ் வருகிறது.

அமைவிடம் 
சென்னை மத்திய தொடருந்து நிலையத்திலிருந்து 9 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 7 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 14 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 2 கிலோமீட்டர் தொலைவிலும், அரும்பாக்கம் அமைந்துள்ளது.

மருத்துவமனைகள் 
 ஸ்மைல் சோன் பல் மருத்துவமனை
 சிவா மெடிக்கல், வள்ளுவர் சிலை
 பிரகாஷ் பல் மையம்
 கவிதா நியூரோ கிளினிக்
 ஸ்பீட் மருத்துவ மையம் மற்றும் மருத்துவமனைகள்
 இந்திய மருத்துவமனை
 அப்பாசுவாமி மருத்துவமனை

கல்வி நிலையங்கள்

பள்ளிகள் 
 எம்.எம்.டி.ஏ, அரசு மேல்நிலைப்பள்ளி
 கோலப் பெருமாள் செட்டி வைஷ்ணவ் மூத்த மேல்நிலைப் பள்ளி (சி.பி.எஸ்.இ)
 நாராயண இ-டெக்னோ பள்ளி (சி.பி.எஸ்.இ)
 சிறீமதி மகாராணிபாய் ஜமுனாதாஸ் வைஷ்ணவ் மேல்நிலைப்பள்ளி
 நேசனல் ஸ்டார் மெட்ரிகுலேசன் மேல்நிலைப்பள்ளி
 அம்பாள் மெட்ரிக் பள்ளி
 டேனியல் தாமஸ் மெட்ரிக் மேல்நிலைப்பள்ளி
 முகமது சதக் மெட்ரிகுலேசன் மேல்நிலைப்பள்ளி.

கல்லூரிகள் 
 டி. ஜி. வைஷ்ணவக் கல்லூரி

வழிபாட்டுத் தலங்கள்

கோயில்கள் 
 பாஞ்சாலி அம்மன் கோயில்
 சத்திய வரதராஜ பெருமாள் கோயில்
 ஸ்ரீ ஆதி பராசக்தி அம்மன் கோயில்
 ஸ்ரீ வேதபுரீஸ்வர சிவன் கோயில்
 ஸ்ரீ சுந்தர விநாயகர் கோயில்
 ஸ்ரீ பாலா விநாயகர் கோயில்
 ஸ்ரீ உத்தாஞ்சியம்மன் கோயில்
 ஸ்ரீ முத்து மாரியம்மன் கோயில்
 நாகாத்தம்மாள் கோயில்
 சாந்த பெருமாள் கோயில்
 ஸ்ரீ தேவி ஏலங்காளியம்மன் கோயில்

தேவாலயங்கள் 
 ஆசீர்வாத வழிபாட்டு மையம் - (வசந்தி எலும்பியல் மருத்துவமனை மற்றும் எம்.ஆர் மருத்துவமனைக்கு பின்னால்)
 இசிஐ தேவாலயம்

மசூதிகள்  
 பி.எச் சாலையில், மாசு கட்டுப்பாட்டு வாரியத்திற்கு எதிரே
 பீட்டர் ராஜா சாலை, அண்ணா வளைவிற்கு எதிரே
 எம்.ஜி.ஆர் சாலை., எம். எம். டி. ஏ காலனி

கட்டிடக்கலை இடங்கள் 
 அண்ணா வளைவு (தமிழ்நாட்டில் எம். ஜி. ஆர் . ஆட்சிக் காலத்தில், அவரது வழிகாட்டியான சி. என். அண்ணாதுரை நினைவாகக் கட்டப்பட்டது)
 அண்ணா வளைவு மேம்பாலம்

குடியிருப்பு காலனிகள் 
 எஸ்பிஐ அதிகாரிகள் காலனி
 எஸ்பிஐ பணியாளர்கள் காலனி
 ஜெய் நகர்
 மாங்கலி நகர்
 எம். எம் .டி. ஏ காலனி

மேற்கோள்கள்

வெளி இணைப்புகள் 
 GeoHack - அரும்பாக்கம்

﻿

சென்னை சுற்றுப் பகுதிகள்
சென்னை மாவட்டத்திலுள்ள ஊர்களும் நகரங்களும்
விழிப்புநிலை தடுமாறுதல்

விழிப்புநிலை தடுமாறுதல் (sedation) என்பது தன்னுணர்வு நிலையிலிருந்து வேறுபடும், விழித்தெழ முடியாத அரைத் தூக்கநிலை அல்லது விழிப்புநிலை தடுமாறுதல், கை கால் அசைவுகள் மந்தமாகிப் போதல், வாய்குழறுதல், எழுந்திருக்க முடியாமல் கிடத்தல், மூளையில் கார்ட்டெக்ஸின் செயல்பாடுகள் முடங்குதல் போன்ற நிலைகளைக் குறிக்கும்.

இந்நிலையில் தூக்கம், நினைவு இழப்பு (Unconsciousness), உடல் கட்டுநிலை (Immobility) மற்றும் வலி உணர்வு/வலி இழப்பு (analgia) ஆகிய விளைவுள் ஏற்படும். இந்நிலையை ஏற்படுத்தும் மருந்துகள் கலந்ததுதான் மயக்க மருந்து (anaesthesia) எனப்படுகின்றது. அறுவைச் சிகிச்சையின்போது வலி தெரியாமல் இருப்பதும், நடந்தது எதுவும் பிற்பாடு நினைவுக்கு வராமல் போவதும்கூட அந்த மருந்துகளின் செயலால்தான். ஒவ்வொரு மருந்தும் குறிப்பிட்ட நரம்புத் தொகுப்பு (குடும்பங்கள்) களை இடைமறிக்கின்றன. தெளிவாகவும், துல்லியமாகவும் அவற்றின் செய்முறை தெரிந்துவிட்டால் அவை ஏன், எப்படி பக்கவிளைவுகளுக்குக் காரணமாகின்றன என்பது புரியும். பக்கவிளைவுகள் ஏற்படுத்தாத வகையில் மருந்துகளை வடிவமைக்க முடியலாம்.

மயக்க மருந்து கொடுக்கும்போது மருத்துவரோ, மருத்துவ உதவியாளரோ அருகில் இருப்பது அவசியம். எதிர்பாராத பக்கவிளைவுகள் ஏற்பட்டால் உடனடியாக நோயாளரைக் கவனிக்க அவர்களில் யாராவது ஒருவர் உடனிருத்தல் அவசியமாகும். முனைப்புக் கவனிப்புப் பிரிவில் (intensive care unit) தூக்க/மயக்க மருந்தின் பயன்பாடு அதிகம்.

மேற்கோள்கள்

நோய்கள்
மயக்க மருந்துகள்
உடல் கட்டுநிலை

உடல் கட்டுநிலை (position) உடல் மரக்கட்டையாதல்,என்ன செய்தாலும் உடலை அசைக்க முடியாது கிடத்தல். தண்டுவடம், செரபெல்லம் ஆகிய இரண்டிலும் செயல்குறைதல். இது தற்காலிக பராலிஸிஸ் போன்றது.

செடேசன் (Sedation) எனப்படும் தூக்கம், நினைவு இழப்பு (Unconsciounes), உடல் கட்டுநிலை (Immobility) மற்றும் வலி உணர்வு இழப்பு (analgia)ஆகிய விளைவுகளை ஏற்படுத்தும் மருந்துகள் கலந்ததுதான் மயக்க மருந்து. ஆபரேசனின்போது நடந்தது எதுவும் பிற்பாடு நினைவுக்கு வராமல் போவதும்கூட அந்த மருந்துகளின் செயலால்தான். ஒவ்வொரு மருந்தும் குறிப்பிட்ட நரம்புத் தொகுப்பு(குடும்பங்கள்)களை இடைமறிக்கின்றன. தெளிவாகவும், துல்லியமாகவும் அவற்றின் செய்முறை தெரிந்துவிட்டால் அவை ஏன்,எப்படி பக்கவிளைவுகளுக்குக் காரணமாகின்றன என்பது புரியும். பக்கவிளைவுகள் ஏற்படுத்தாத வகையில் மருந்துகளை வடிவமைக்க முடியலாம்.

கதிரியக்கவியலில், இந்த வார்த்தையானது நோயாளி படுத்துக்கொண்டிருப்பதைக் குறிக்கிறது, ஊடுக் கதிர் எடுக்கும்போது கிடைமட்டமாக படுக்க வைக்கப்படுகின்றனர்.

மேற்கோள்கள் 

மருத்துவம்
மறதி

மறதி (Amnesia) என்பது ஒரு வகையான நினைவுகளை இழக்கும் நிலை ஆகும். மயக்க நிலையில் நிகழ்ந்தவற்றை முற்றிலும் நினைவுபடுத்த இயலாமை. பிற விளைவுகளை உருவாக்கும் ஹிப்போகேம்பஸ், அமிக்டலா, ப்ரீஃப்ராண்டல் கார்டெக்ஸ் ஆகியவை செயலிழத்தல்.

மேற்கோள்கள்

நோய்கள்
நவோடோ கான்

நவோடோ கான் (10 அக்டோபர் 1946) சப்பானின் அடுத்த பிரதமராக நியமிக்கப்பட்டுள்ளவர். இவருக்கு முன்னர் பிரதமராகவிருந்த யூகியோ அடயாமா மக்கள் விருப்பத்தை இழந்ததால், பதவி விலகியவுடன் (சூன் 2010) அவர் உள்ள அதே சப்பான் குடியரசுக் கட்சியின் உறுப்பினரும் சப்பானின் நிதியமைச்சருமாக இருந்த நவோடோ கானை அவரது கட்சியும் சப்பானின் நாடாளுமன்ற அமைப்பான கோக்காயும் ஒருங்கிணைந்து பிரதமராக நியமிப்பதற்குத் தேர்ந்தெடுத்துள்ளன.

மேற்கோள்கள்

சப்பானின் பிரதமர்கள்
ஆசிய அரசுத்தலைவர்கள்
1946 பிறப்புகள்
வாழும் நபர்கள்
எஸ். முத்துமீரான்

எஸ். முத்துமீரான் (3 மே 1941 – 4 சூலை 2024) இலங்கையின் எழுத்தாளரும், கவிஞரும், நாட்டாரியல் ஆய்வாளரும், வழக்கறிஞரும் ஆவார். கவிதை, சிறுகதை, நாடகம், கட்டுரை என்று இலக்கியத்தின் சகல துறைகளிலும் எழுதியவர். இலங்கை வானொலியில் தடாகங்கள் என்ற நிகழ்ச்சியை நடத்தி வந்தார்.

எழுதிய நூல்கள்
 கிழக்கிலங்கை முஸ்லிம்களின் கிராமியக் கவியமுதம்
 கிழக்கிலங்கை முஸ்லிம்களின் நாட்டார் பாடல்கள்
 இலங்கை கிராமத்து முஸ்லிம்களின் பழமொழிகள்
 இலங்கை கிராமத்து முஸ்லிம்களின் தாலாட்டுப் பாடல்கள்
 இலங்கை கிராமத்து முஸ்லிம்களின் வாய் மொழிக் கதைகள்
 கிழக்கிலங்கை கிராமத்து முஸ்லிம்களின் பூர்வீகமும் – வாழ்வும் வாழ்வாதாரங்களும்
ஆகிய ஆறு நாட்டார் இலக்கிய நூல்களை வெளியிட்டுள்ளார்.
 
இவற்றுடன் மூன்று சிறுகதைத் தொகுதிகளையும், மூன்று கவிதைத் தொகுதிகளையும், இரண்டு உருவகக்கதைத் தொகுதிகளையும், ஒரு நாடகத் தொகுதியையும் வெளியிட்டுள்ளார்.

விருதுகள்
இலக்கிய வேந்தன் - கலாச்சார அமைச்சு 2002
சாகித்திய பரிசு – வ.கி.கலாச்சார அமைச்சு 1994

மேற்கோள்கள்

வெளியிணைப்புகள்

இலங்கை முஸ்லிம் எழுத்தாளர்கள்
மட்டக்களப்பு மாவட்ட நபர்கள்
1941 பிறப்புகள்
2024 இறப்புகள்
சம்பளம்

சம்பளம் என்பது வேலை கொடுப்பவர் (முதலாளி) வேலை செய்பவர்களுக்கு (தொழிலாளி) காலமுறைபடிக் கொடுக்கும் ஊதியமே ஆகும். செய்த வேலைக்கு மாற்றாக நெல்லும் (சம்பாவும்) உப்பும் (அளத்தில் விளைவது) கொடுத்த வழக்கத்தினால்தான் சம்பளம் என்ற சொல் பிறந்தது என்பர். இது வேலைவாய்ப்பு ஒப்பந்தத்தில் முறைப்படி குறிப்பிடப்படலாம். இதற்கு முறையானது காலமுறையற்ற வகையில், மணிக் கணக்கிலோ அல்லது வேறு முறைகளிலோ கணக்கிடப்பட்டு ஊதியம் வழங்கும் முறைகளிலிருந்து முழுமையாக வேறுபடுகிறது.

மேற்கோள்கள்

மனிதவள மேலாண்மை
நாயன்மார்கட்டு

நாயன்மார்கட்டு () இலங்கை, யாழ்ப்பாண மாவட்டத்தின் நல்லூர் பிரதேச செயலர் பிரிவில் நல்லூரிற்குக் கிழக்கே அமைந்துள்ள ஓர் ஊர். 63 நாயன்மார்களுக்கும் மடம் அமைத்துக் குருபூசை செய்து வந்ததன் காரணமாக நாயன்மார்கட்டு என்று அழைக்கப்படுகின்றது.

பண்பாட்டுத் தொன்மை
நாயன்மார்கட்டு பிராந்தியமானது வரலாற்றுத் தொன்மைமிக்க சங்கிலியன் தோப்பு, இராஜகுமாரன் வளவு, யமுனாரி, ஆகியன அமைந்துள்ள நிலப்பரப்புக்கு நேர் கிழக்கே அமைந்திருக்கிறது. திட்டவட்டமாக நாயன்மார்கட்டு எல்லைகளை வரையறுப்பதில் சிக்கல்கள் இருந்தாலும், இப்பிரதேசத்திற்கு வடபால் கோட்டை வாசல் கிராமமும், தென்திசையில் அரியாலையூரும், கிழக்குத் திசையில் காட்டுவாசல் என்று அழைக்கப்படும் நிலப்பரப்பும், உப்பு விளையும் வயற்பரப்பும் எல்லைகளாக அமைந்திருக்கின்றன.

நாயன்மார்கட்டு தொடர்பாக யாழ்ப்பாணச் சரித்திரம் எனும் நூலில் நூலாசிரியர் ஆ. முத்துத்தம்பிப்பிள்ளை பின்வருமாறு பதிவு செய்கின்றார். “குணபூஷண சிங்கையாரியச் சக்கரவர்த்தியின் உத்தரவிற்கமைய அவனது மந்திரி அறுபத்துமூன்று நாயன்மார்க்கும் ஒருமடாலயம் அமைப்பித்தான். அறுபத்து மூவர் மடமிருந்தவிடம் நாயன்மார்கட்டென வழங்குகின்றது.”

ஆலயங்கள்
 நாயன்மார்கட்டு அரசடிப்பிள்ளையார் ஆலயம்
 நாயன்மார்கட்டு ஸ்ரீஇராஜராஜேஸ்வரி (பேய்ச்சி) அம்பாள் ஆலயம்
 நாயன்மார்கட்டு ஸ்ரீவெயிலுகந்த விநாயகர் ஆலயம்

சனசமூக நிலையங்கள்
 நாயன்மார்கட்டு சனசமூக நிலையம்
 பாரதி மன்றம் சனசமூக நிலையம்

உசாத்துணை நூல்கள்
 முத்துத்தம்பிப்பிள்ளை ஆ. யாழ்ப்பாணச் சரித்திரம், இரண்டாம் பதிப்பு, 1915, பக். 27, 28
 செ. கிருஷ்ணராசா, எம். ஏ., நாயன்மார்கட்டும் அதன் பண்பாட்டுத் தொன்மையும் சில குறிப்புகள், நாயன்மார்கட்டு ஸ்ரீவெயிலுகந்த விநாயகர் ஆலயம்  கும்பாபிஷேக மலர், 1993

மேற்கோள்கள் 

யாழ்ப்பாண மாவட்டத்திலுள்ள ஊர்களும், நகரங்களும்
ஒரு நாள் ஒரு கனவு

ஒரு நாள் ஒரு கனவு என்பது 2005ஆம் ஆண்டு வெளியான தமிழ் காதல் நாடகத் திரைப்படம். இப்படத்தை பசில் இயக்கியுள்ளார். இதில் ஸ்ரீகாந்த் மற்றும் சோனியா அகர்வால் முக்கிய கதாபாத்திரங்களில் நடித்துள்ளனர். இப்படத்திற்கு இளையராஜா இசையமைத்துள்ளார். ஒளிப்பதிவை ஆனந்தகுட்டன் செய்தார்.  இப்படம் 2005 ஆகஸ்ட் 26 அன்று வெளியாகி சராசரி விமர்சனங்களைப் பெற்றது.

கதை
கதாநாயகி சோனியா அகர்வால் பணத்தையே பெரிதாக எண்ணும் சகோதர்களுடன் பிறந்தவர். கதாநாயகன் ஸ்ரீகாந்த் பாசமே பெரிது என்று பாசமழை பொழியும் சகோதரிகளுடன் பிறந்தவர். இருவருக்கும் இடையியே தோன்றும் மோதல், சவால் மற்றும் காதல்தான் ஒரு நாள் ஒரு கனவு படத்தின் கதை.

இசை
திரைப்படத்தின் அனைத்துப் பாடல்களையும் இளையராஜா இசையமைத்தார். "காற்றில் வரும் கீதமே" பாடல் மேசகல்யாணி இராகத்தில் அமைந்திருந்தது. இப்பாடலுக்கு மெட்டமைத்து இளையராஜா வாலி அவர்களுக்கு வாசித்து காட்டிய பொழுது, வாலி அவர்கள் "ஸ்ரீ முகுந்தா கோசவா நான் உன் புகழ் பேசவா" என்றார். இளையராஜா அதற்கு பாட்டில் 'பேசவா' என்றயிருப்பதைச் சுட்டிக்காட்டினார். அதனால் வாலி தற்பொழுது உள்ள வரிகளுக்குப் பாட்டின் வரிகளை மாற்றினார். "கசிராகோ" பாடல் கீரவாணி இராகத்தில் அமைந்திருந்தது.

மேற்கோள்கள்

வெளியிணைப்புகள்
ஒரு நாள் ஒரு கனவு

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
ஸ்ரீகாந்த் நடித்த திரைப்படங்கள்
நிழல்கள் ரவி நடித்த திரைப்படங்கள்
ஆனந்த தாண்டவம் (திரைப்படம்)

ஆனந்த தாண்டவம் 2009 ஆம் ஆண்டு வெளிவந்த தமிழ்த் திரைப்படம். சுஜாதா எழுதிய பிரிவோம் சந்திப்போம் புதினத்தைத் தழுவிப் படமாக்கப்பட்டது. ஏ. ஆர். காந்தி கிருஷ்ணாவின் இயக்கத்தில் வெளிவந்த இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.

இத்திரைப்படத்தின் முலம் சித்தார்த் வேணுகோபால் நாயகனாக அறிமுகமானார்.

கதாப்பாத்திரங்கள்
 சித்தார்த் வேணுகோபால்
 தமன்னா (நடிகை) 
 சார்லி
 ருக்மிணி விஜயகுமார்

வெளியிணைப்புகள் 
 
ஆனந்த தாண்டவம்

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
சார்லி நடித்த திரைப்படங்கள்
தமிழ் படம் (திரைப்படம்)

தமிழ்ப் படம் 2010 ஆம் ஆண்டில் வெளியான பகடித் திரைப்படம். தயாநிதி அழகிரியின் "கிளவுட் நைன் மூவீஸ்" நிறுவனம் தயாரித்து வெளியிட்டிருக்கும் இத்திரைப்படத்தை சி. எஸ். அமுதன் இயக்கியிருந்தார். சிவா கதாநாயகனாகவும், திஷா பாண்டே கதாநாயகியாகவும் நடித்துள்ளனர். நகைச்சுவைப் படமான இதில் வெண்ணிற ஆடை மூர்த்தி, மனோபாலா, எம். எஸ். பாஸ்கர், சண்முகசுந்தரம், பரவை முனியம்மா ஆகியோரும் நடித்தனர். கண்ணன் இப்படத்துக்கு இசையமைத்துள்ளார்.

கதைச்சுருக்கம்
கிராமத்தில் ஆண் குழந்தை யார் வீட்டில் பிறந்தாலும் அதைக் கள்ளிப்பால் தந்து கொன்று விடவேண்டும் என்பது பஞ்சாயத்துத் தீர்ப்பு. அதை மீறுபவர்கள் ஊரை விட்டுத் தள்ளி வைக்கப்படுவார்கள். அவர்களோடு தொடர்பு வைத்தால், அந்த நடிகரின் படத்தை நூறு முறை பார்ப்பது தான் தண்டனையாம். இப்படித் துவங்குகிறது படம். ‘கருத்தம்மா’ பெரியார்தாசன் (இதில் அவர் பெயர் மொக்கை) தனக்குப் பிறக்கும் ஆண் குழந்தையைக் கொன்றுவிட பரவை முனியம்மாவுக்குக் கட்டளையிட, பிறந்த குழந்தையின் வேண்டுகோள்படி குழந்தையைத் தூக்கிக்கொண்டு சென்னைக்கு ஓடிவிடுகிறார். குழந்தை சிறுவனாக இருக்கும்போது சந்தையில் நடக்கும் அநியாயத்தைத் தட்டிக் கேட்க விரும்புகிறான். பாட்டி முனியாம்மாவோ அவனுக்கு பத்து வயதுதான் ஆகிறது என்று சொல்ல, சிறுவன் நான் எப்படிப் பெரியவனா ஆகிறது? என்று கேட்கிறான். பாட்டி சொல்கிறாள், “நீ போய் அந்த சைக்கிள் பெடலைச் சுற்று!”

வெளியிணைப்புகள்
தமிழ்ப் படம்

மேற்கோள்கள்

பகடித் திரைப்படங்கள்
2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
டெல்லி கணேஷ் நடித்த திரைப்படங்கள்
மனோபாலா நடித்த திரைப்படங்கள்
ரெட்டச்சுழி (திரைப்படம்)

தாமிரா இயக்கிய படம் ரெட்டச்சுழி. இயக்குநர் சங்கரின் எஸ் பிக்சர்ஸ் தயாரிப்பில் வெளி வந்தது. கூத்துப்பட்டறையில் பயின்ற ஆரி கதாநாயகன். அங்காடித்தெரு, கற்றது தமிழ் நாயகி அஞ்சலி கதை நாயகி. கார்த்திக் ராஜாவின் இசை. ஒளிப்பதிவாளர் செழியன். 22 குழந்தைகள் படத்தில் வருகிறார்கள். இப்படத்தில் பாரதிராஜா ஒரு சிரிப்புக் கம்யூனிஸ்ட்டாக வருகிறார்.

வெளியிணைப்புகள்
ரெட்டச்சுழி

மேற்கோள்கள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
வெப்பப் பாய்மம்

வெப்பப் பாய்மம் (Thermal fluid) என்பது தொழிற்சாலைகளில் உயர்வெப்ப நிலைகளில் வெப்ப மாற்றத்திற்காகப் பயன்படுத்தப்படும் பாய்மம் ஆகும். பொதுவாக வெப்ப மாற்றத்திற்காகச் சூடேற்றிய நீரோ அல்லது நீராவியோ தான் பரவலாகப் பயன்படுத்தப்படும். ஆனால், உயர்வெப்பநிலை (high temperature systems) அமைப்புக்களில் நீர், நீராவி இவற்றைப் பயன்படுத்த வேண்டுமெனில் அதிக அழுத்தம் தேவைப்படும். அதற்குச் செலவும் அதிகமாகும். இச்சிக்கல்களைத் தவிர்க்கவும், திறம்பட உயர்வெப்பநிலை வெப்ப மாற்றத்தைச் சாதிக்கவும் சிறப்புப் பாய்மங்களைப் பயன்படுத்தலாம். 

சுடுநெய் (hot oil) எனப்படும் இந்த வெப்பப் பாய்மங்கள் சூழியல் அழுத்தத்திலேயே 300 டிகிரி செல்சியசு வரை சூடேற்ற உதவும். இதையே நீர் நீராவி கொண்டு வெப்பமாற்ற முனைந்தால், அதற்கு 85 பார் அளவு அழுத்தம் தேவைப்படும்.

பைஃவீனைல் (Biphenyl, C12H10) டை-ஃவீனைல் ஆக்சைடு (diphenyl oxide, C12H10O) ஆகிய இரண்டின் நற்சேர்க்கையால்(eutectic) ஆன டவ்தெர்ம் (வணிகப் பெயர் DOWTHERM™) என்பதும், டூராதெர்ம் (Duratherm) என்னும் பாய்மமும் வெப்பப் பாய்மங்களுக்கான சில எடுத்துக் காட்டுகள். 
, 

வேதிப் பொறியியல்
சான்று எதுவும் தரப்படாத கட்டுரைகள்
உடல் நலத்தகுதி

உடல் நலத்தகுதி என்பதை முழுநலம் என்று பொருள் கொள்ளலாம்.முழுநலம் உடல் உறுதியினால் மட்டும் வருவதல்ல. வேலை செய்யும் திறமை, தசைகளின் வலிமை, தசைகளின் திறன், மூட்டுக்களின் இயக்கம், மன அமைதி இவை அனைத்தும் சேர்ந்ததுதான் முழுநலம் எனப்படுகிறது.

அன்றாட வேலைகளைச் செய்யும்போது சோர்வின்றி செய்வதற்கான திறன் இருத்தல் வேண்டும். சுவாச உறுப்புகளும், இதயமும் நன்றாக இயங்கும்போது இந்த திறன் அதிகரிக்கும். மூச்சு வாங்குதல், படபடப்பு, அதிக வியர்வை, மயக்கம் போன்ற அடையாளங்கள் வேலை செய்யும் முழுநலனுக்கு எதிரானவை.ஒரு தசை அல்லது பல தசைகள் இணைந்து வலிமையை வெளிப்படுத்தலாம். அசையாத பொருளின்மீது சக்தியை செலுத்துவது ஐசோமெட்ரிக் உறுதி என்றும் அசையும் பொருளின்மீது சக்தியை வெளிப்படுத்துவது ஐசோடோனிக் உறுதி என்றும் வகைப்படுத்தலாம்.

நம் உடலின் எளிதான இயக்கங்களுக்கு மூட்டுகள் அவசியமானவை. மூட்டுக்களைச் சுற்றியுள்ள தசைகளின் உறுதியைப் பொறுத்து மூட்டுக்களின் அசைவுகள் அமைகின்றன. உடற்பயிற்சி மூலம் இந்த தசைகளுக்கு உரமேற்றலாம். உறுதியான உடலுக்கு ஈடாக அமைதியான மனம் அவசியம். எண்ணங்கள், உணர்ச்சிகள் இவையெல்லாம் கட்டுப்பாட்டில் இருத்தல் வேண்டும்.

ஒரு தூண்டுதலுக்கு நம்முடைய உடல் எவ்வளவு வேகமாக, எவ்வளவு சக்தியுடன் வினைபுரிகிறது என்பதும் கூட முழுநலனின் ஒரு கூறுதான். நம்முடைய உடலின் முழுநலன் சிறுவயதில் குறைவாகவும், வாலிபத்தில் உச்சத்திலும், 60 வயதிற்குமேல் குறைவாகவும் இருக்கும். 10முதல் 14 வயதுகளில் முழுநலன் வேகமாக இருக்கும்.20 வயதுகளில் உறுதி இருக்கும்.30 முதல் 40 வயதுகளில் வேலைசெய்யும் திறன் உச்சத்தில் இருக்கும்.40 வயதுக்கு மேல் வேகம், உறுதி ஆகியவை குறையும்.

ஆண்களுக்கு வேகமும், உறுதியும் அதிகம்.பெண்களுக்கு தொடர்ந்து வேலை செய்யும் திறன் அதிகம்.ஆண்களின் உடல் உறுதி பெண்களின் உடல் உறுதியைக் காட்டிலும் 30 முதல் 50 சதவீதம் அதிகமாக இருக்கும். நோய்களாலும், சரிவிகித உணவு இன்மையாலும், எடை குறைவுபடுவதாலும், எடை அதிகமாக இருப்பதாலும் முழுநலம் பாதிக்கப்படுகிறது. நிம்மதியான தூக்கம் உடல்திறனை அதிகமாக்குகிறது. தூக்கத்தினால் தசைகளின் திசுக்களில் தேங்கிவிட்ட கழிவுகள் நஞ்சுகள் வெளியேற்றப்படுகின்றன. பழுதுபட்ட திசுக்கள் புதுப்பிக்கப்படுகின்றன.

மேற்கோள்கள்

உடற் பயிற்சி
மாதவிடாய் மிகைப்பு

மாதவிடாய் வழக்கத்தை விட அளவு அதிகரித்தும், அதிக நாட்களும் போனால் அதற்கு (Menorrhagia) என்று பெயர். இந்த போக்கு, நீர்த்தும் சிவந்தும், கட்டியாகவும், மாமிசம் கழுவிய நீர் போன்றும் அடர் சிவப்பாகவும் போகும். அதிக போக்குக்கான காரணங்கள் : கருப்பை அலர்ஜி, வேக்காடு, கருப்பைக் கட்டிகள், கருப்பைப் புற்று ஆகியவற்றால் ஏற்படுகின்றது. இந்த அதிகபோக்கு Menorrhagia 3 வகைப்படும்.

1. Hyper Menorrhagia : வழக்கமான இடை வெளியில் வழக்கமான நாட்களில் அதிகமாக போதல்.

2. Menorrhagia : வழக்கமான நாட்களில் அளவு அதிகரித்து அதிக நாட்களும் போகும்.

3. Poly Menorrhagia: இது 21 நாட்களுக்குள் ஏற்பட்டு சுமார் 7 முதல் 14 நாட்கள் வரை போகும்

இவற்றையும் பார்க்க
 பூப்பு
 பூப்புனித நீராட்டு விழா

மேற்கோள்கள்

மாதவிடாய்
மகப்பேறியல்
மகளிரியல்
மகளிர் நலம்
டைசன் சுரப்பி

பொதுவாக வெட்டை நோய் (gonococcal infection) ஒருவனுக்கு சிறுநீர்த்தாரை, சிறுநீர்ப்பை போன்றவற்றைத் தாக்கி சிறுநீர்க்கடுப்பை உண்டாக்கும். ஆண்குறியின் “மலர்” பகுதியில், உடல் உறவுக்கு “பிசு பிசு” என எண்ணெய் மாதிரி திரவம் சுர்ந்து, உதவி புரியும் சுரப்பி ஒன்று உள்ளது. இதற்கு ‘டைசன் சுரப்பி’ என்று பெயர். இந்த டைசன் சுரப்பியை வெட்டை நோய்க் கிருமிகள் தாக்கி உள்ளே புகுந்து, சுழற்சியாக்கி, சீழ் வைத்து கட்டியாகி வேதனை கொடுக்க ஆரம்பித்து விட்டது. இந்தக் கட்டி ஆண்குறியின் முன்புறத் தோலிலும் முன்புறத்தோலை மடக்கி முகைப் பகுதியை பார்த்த போது, இழுமடி என்ற ஃபிரினம் பகுதியில் இருந்த கட்டி சீழ் வைத்து , வலி கொடுத்து, பின் அதுவாகவே உடைந்து சீழ் வெளியேறியது. இழுமடியில் இருந்த “சீழ் கட்டி” மறையவில்லை. வலி கொடுத்தது.

பாலியல் நோய்கள் 
 எய்ட்ஸ்
 சிபிலிசு
 கொணோறியா
 கிளமிடியா
 பாலுறுப்பு உண்ணிகள்
 பாலுறுப்பு ஹேர்பீஸ்

மேற்கோள்கள்

சுரப்பிகள்
சிறுநீர்த்தாரை அடைப்பு

வெட்டை நோய் கோனக்கால் கிருமிகள், சிறுநீர்த் தாரையில் உள்ள “ம்யூக்கஸ்” என்ற ‘சவ்வுப் பகுதியை’ தாக்கி அழற்சி ஏற்படுத்தி, அதைத் தடித்த கனமான இறுகிய குழயாக மாற்றி சிறுநீர்த்தாரையில் அடைப்பு உண்டாக்கிவிட்டது. இதனால் சிறுநீர் வரத்தடை ஏற்பட்டது. சிறுநீரும் கடுத்து, தீயாக எரிந்து வரும்.

பாலியல் நோய்கள் 
 எய்ட்ஸ்
 சிபிலிசு
 கொணோறியா
 கிளமிடியா
 பாலுறுப்பு உண்ணிகள்
 பாலுறுப்பு ஹேர்பீஸ்

மேற்கோள்கள்

பால்வினை நோய்கள்
சிறுநீரக நோய்கள்
சி. ருத்ரைய்யா

சி.ருத்ரைய்யா (C. Rudhraiya, ஜூலை 25, 1947 - நவம்பர் 18, 2014) தமிழ்நாட்டைச் சேர்ந்த திரைப்பட இயக்குநர் ஆவார்.

தொடக்க வாழ்க்கை 
இன்றைய தமிழ்நாட்டின் சேலம் மாவட்டத்தில் உள்ள ஆத்தூர் நகரில் 25 ஜூலை 1947 அன்று சொக்கலிங்கத்தின் மகனாகப் பிறந்தார் ருத்ரைய்யா .

பணி 
திருச்சிராப்பள்ளி புனித சூசையப்பர் கல்லூரியில் இளங்கலை பொருளியல் பயின்றபின் சென்னை மாநகரின் தரமணி பகுதியில் உள்ள திரைப்படக் கல்லூரியில் திரைக்கதை எழுத்து மற்றும் இயக்கம் கற்றார்.  இவரது முதல் படமான "அவள் அப்படித்தான்", முன்னணி நட்சத்திரங்களான கமலஹாசன், ரஜினிகாந்த் மற்றும் ஸ்ரீபிரியா ஆகியோர் நடித்திருந்தபோதும், அவர்களிடமிருந்து வழமையாக ரசிகர்கள் எதிர்பார்க்கும் அம்சங்களைக் கொண்டிராது, வேறுபட்ட, உளவியல் தொடர்பான கதையைமைப்பைக் கொண்டிருந்ததால் தோல்வியுற்றது. இருப்பினும், இன்றளவும், தமிழில் வெளிவந்த சிறந்த படங்களில் ஒன்றாகக் கொண்டாடப்படுகிறது.

புதுமுகங்களை வைத்து 1980 ஆம் ஆண்டு சி.ருத்ரைய்யா இயக்கிய "கிராமத்து அத்தியாயம்" என்னும் திரைப்படமும் தோல்வியுற்றது. இதன் பிறகு அவரது படம் எதுவும் வெளிவரவில்லை. சில முயற்சிகள் துவக்கத்திலேயே தோல்வியுற்று விட்டன.

மறைவு 
ருத்ரைய்யா, 18 நவம்பர் 2014 அன்று தனது 68-ஆம் அகவையில் சென்னையில் காலமானார்.

மேற்கோள்கள்

புற இணைப்புகள் 
 
An Outsider who saw within - Ganga Rudraiah (The Hindu, 2016 Nov 19)

1947 பிறப்புகள்
2014 இறப்புகள்
சேலம் மாவட்ட நபர்கள்
திருச்சிராப்பள்ளிக் கலைஞர்கள்
தமிழ்நாட்டுத் திரைப்பட இயக்குநர்கள்
தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
உடற்பிடிப்பு

உடற்பிடிப்பு (massage) செய்யப்படும் பகுதிகளில் ரத்த ஓட்டம் வேகம் பெறுகிறது. அப்பகுதிக்கு அதிக சத்துக்கள் எடுத்துச் செல்லப்படுகிறது. குணமாக்கும் சக்தியும் அதிகரிக்கிறது. ஆக்சிஜனை எடுத்துச் செல்லும் ரத்தத்தின் திறன் அதிகரித்து அதன் பயன் கூடுகிறது.

உடற்பிடிப்பு செய்யும் முறை 

கை கால்களிலிருந்து உடற்பிடிப்பை துவங்கவேண்டும். அடுத்து நெஞ்சு, கீழ்வயிறு, பின்புறம், பின்புற இடுப்பு ஆகிய பகுதிகளில் உடற்பிடிப்பு செய்யவேண்டும். பின்புறத்தில் உடற்பிடிப்பு செய்ய துணியைப் பயன்படுத்தலாம். மசாஜøக்குப் பின் குளிக்கலாம் அல்லது வெதுவெதுப்பான நீரில் நனைந்த துணியால் உடம்பைத் துடைக்கலாம்.

உயர்ரத்த அழுத்தம் உள்ளவர்களுக்கு உடற்பிடிப்பு தலைகீழாக செய்யப்பட வேண்டும். அதாவது தலையில் ஆரம்பித்து காலில் முடிக்கவேண்டும்.

எப்போது உடற்பிடிப்பு தவிர்க்க வேண்டும்? 

காய்ச்சலின் போது, கர்ப்பகாலத்தில் கூடாது. வயிற்றுப்போக்கு, வயிற்றுப்புண், குடல்வால் பிரச்சனை, கட்டிகள் இருந்தால் கீழ்வயிற்றில் உடற்பிடிப்பு செய்யக்கூடாது. தோல்வியாதிகள் உள்ளவருக்கு உடற்பிடிப்பு ஏற்றதல்ல.

உடற்பிடிப்பு பயன்கள் 

மென்மையான உடற்பிடிப்பு நரம்புகளின் இறுக்கத்தைக் குறைத்து அவற்றுக்கு இதமளிக்கும். சற்று கடுமையான உடற்பிடிப்பு தளர்ந்த நரம்புகளைத் தூண்டி அவற்றின் திறனை அதிகரிக்கும்.

கீழ்வயிற்றுப் பகுதியில் உடற்பிடிப்பு செய்வதால் ஜீரண மண்டலம் தூண்டப்பட்டு கழிவுகள் நன்கு வெளியேறும். கல்லீரலின் ஆற்றல் அதிகரிக்கும்.

முறையான உடற்பிடிப்பு இருதய சுமையைக் குறைக்கும்.

தசைகளின் இறுக்கத்தை உடற்பிடிப்பு குறைத்து, தசை வலிகளை நீக்குகிறது. கடுமையான உழைப்பு தசைகளில் கொஞ்சம் கொஞ்சமாக லாக்டிக் அமிலத்தைச் சேர வைக்கிறது. தசைகளிலிருந்து அந்த லாக்டிக் அமிலத்தை உடற்பிடிப்பு நீக்குகிறது. அதன் மூலம் ஒரு புத்துணர்வையும் சக்தியையும் அளிக்கிறது.

மேலும் காண்க 
 முதுகு வலி

வெளி இணைப்புகள் 
 
 ஆரோக்கியம் பற்றிய கையேடு: முதுகுவலி - கீல்வாதம் தசைக்கூட்டு மற்றும் தோல் நோய்களுக்கான தேசிய நிறுவனம்
 முதுகுவலிக்குறித்து மெட்ளைன் பிளஸில், தேசிய மருத்துவ நூலகத்தின் ஒரு சேவை
 முதுகு வலிக் குறித்து அமெரிக்க எலும்பறுவை மருத்துவர் சங்கத்தின் சாராம்சக் குறிப்பு

மேற்கோள்கள்

நோய்கள்
இயன்முறை மருத்துவம்